el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el it es en en el en el el el el el el el el el el el el el el az en en es en en el en el el el el el el el el el el el el el el el en el en el fr el en el en el en el en el en el en el en el en el en el en el en el en el el el el el en el el el el el en el en
Κατ’ αρχάς, πρόκειται για Όμιλο. Αναλύοντας τα αρχικά του συλλόγου, είναι Αθλητικός Ποδοσφαιρικός Όμιλος Ελλήνων Λευκωσίας. Όπερ σημαίνει ότι αφού μιλάμε για Όμιλο, το σωστό είναι “ο ΑΠΟΕΛ”. Έτσι πρέπει να προφέρεται, έτσι είναι το σωστό, αυτό επιτάσσει η κοινή λογική. Δεν είναι τι μας αρέσει και τι όχι, αλλά ποιο είναι το σωστό. Από ‘κει και πέρα, ο καθένας μπορεί να λέει ό,τι θέλει. Αρκεί να ξέρει ότι αυτό που λέει, είναι λάθος. Δεκτόν και πάμε παρακάτω.
Για ποιο λόγο όμως λένε και γράφουν «Το ΑΠΟΕΛ» οι Κύπριοι; Διότι καλά να λες κάτι στον προφορικό λόγο, το να το μεταφέρεις και στον γραπτό, είναι κάτι τελείως διαφορετικό. Φανταστείτε στο κάθε χωριό της Ελλάδας, που στο καθένα απ’ αυτά έχουν το… δικό τους λεξιλόγιο, όλοι να έγραφαν όπως μιλούσαν. Το απόλυτο χάος!
“Το ΑΠΟΕΛ” προφέρεται στη λογική του σωματείου και όχι του Ομίλου από τους Κύπριους. Αν θεωρηθεί ότι η ομάδα είναι σωματείο, τότε χρησιμοποιείται το ουδέτερο. Φαντάζεστε όμως να έλεγαν οι φίλοι του Ολυμπιακού ή του Παναθηναϊκού “η Ολυμπιακός, η Παναθηναϊκός”, θεωρώντας τις ομάδες τους εταιρείες; Ούτε ως αστείο. Ο ΟΣΦΠ είναι Σύνδεσμος και ο ΠΑΟ είναι Όμιλος οπότε η χρήση του άρθρου είναι σωστή.
Μιλήσαμε με τον Δημήτρη Κοσμά, φίλαθλο του ΑΠΟΕΛ, ο οποίος προφέρει την ομάδα του ως «το ΑΠΟΕΛ» και τον ρωτήσαμε το απλό «γιατί το λες έτσι; Ξέρεις το λόγο; Υπάρχει κάτι από πίσω;». Η απάντησή του ήταν αφοπλιστική: «Όχι… Έτσι μάθαμε, έτσι το λέμε. Το σωστό είναι ο ΑΠΟΕΛ, αλλά εμείς έχουμε μάθει να το λέμε και να το γράφουμε το ΑΠΟΕΛ. Δεν υπάρχει κάποια παραπάνω εξήγηση γι’ αυτό.
Δεν ξέρουμε να το προφέρουμε σωστά, το λέμε εν γνώσει μας λάθος. Ο μόνος που το λέει ‘ο ΑΠΟΕΛ’ είναι ο Νεκτάριος Πετεβίνος, γραφείο Τύπου της ομάδας. Έτσι μας το έμαθαν, έτσι το λέμε από μικροί και έτσι θα συνεχίσουμε. Μην ψάχνεις κάτι βαθύτερο. Ξέρουμε το σωστό, αλλά το λέμε… λάθος”.
Απευθυνθήκαμε και στη συνάδελφο, Ειρήνη Σπυροπούλου, η οποία μένει και εργάζεται μόνιμα στην Κύπρο, η οποία μας έδωσε ακριβώς την ίδια απάντηση και μάλιστα απηύθυνε το ερώτημα και σε συναδέλφους της που βρίσκονταν στον ίδιο χώρο: Παιδιά, γιατί ενώ το σωστό είναι ο ΑΠΟΕΛ, εσείς το λέτε το ΑΠΟΕΛ;”. Η απάντηση δεν ήταν… βαθύτερη, δεν υπάρχει κάποια μεγάλη ιστορική εξήγηση, πέραν του ότι ότι το σωστό άρθρο είναι το αρσενικό, ασχέτως αν κυρίως χρησιμοποιείται το ουδέτερο.
Εν ολίγοις, επικρατεί μια σύγχυση και στην Κύπρο. Κανείς δεν ξέρει ακριβώς το “γιατί” και το “πώς”. Δεν γνωρίζουν επακριβώς το τι πρέπει να απαντήσουν, διότι πολύ απλά δεν υπάρχει συγκεκριμένη απάντηση, η οποία να βασίζεται κάπου. Και όπως είπε και ο πρόεδρος του ΑΠΟΕΛ, Πρόδρομος Πετρίδης, σε σύντομη ομιλία του στην ομάδα U-16 και απευθυνόμενος στον αρχηγό της: “Φώναξε το ΑΠΟΕΛ δαμέ να το ακούσει όλο το αεροδρόμιο”».